Նիկո Ուիլյամս

**Նիկոլաս Ուիլյամս Արտուեր** (;) իսպանացի ֆուտբոլիստ, Իսպանիայի հավաքականի և «Աթլետիկ Բիլբաոյի» կիսապաշտպան։

## Ակումբային կարիերա
Նիկոլասը ծնվել է Իսպանիայի հյուսիսում գտնվող Նավառա ինքնավար շրջանի մայրաքաղաք Պամպլոն քաղաքում։ Եղել է «Աթլետիկ Բիլբաոյի» սան։ Միացել է ակումբի ակադեմիային 11 տարեկանում։ 2019/2020 մրցաշրջանում նա միացավ «Բասկոնիա»-ին՝ «Աթլետիկ»-ի երկրորդ ֆերմերային ակումբին։ 2019 թվականի օգոստոսի 24-ին նա իր նորամուտն է նշել Սոդուպեի դեմ խաղում։ Ընդհանուր առմամբ, նա մրցաշրջանի ընթացքում չորս հանդիպում է անցկացրել Բասկերի երկրում։.

Նիկո Ուիլյամսը 2020/2021 մրցաշրջանը սկսեց Աթլետիկ Բիլբաոում՝ հիմնական թիմի առաջին կազմում։ 2020 թվականի հոկտեմբերի 18-ին «Արենասի» դեմ խաղում Նիկոլասը նորամուտը նշել է հայտնվելով մեկնարկային կազմում և փոխարինվելով 90-րդ րոպեին։ 2020 թվականի նոյեմբերի 1-ին Նիկոլասը խփել է իր առաջին գոլը պրոֆեսիոնալ ֆուտբոլում՝ խոցելով Պորտուգալետեի դարպասը։ Մրցաշրջանի ավարտում Նիկոն հրավիրվել էր հիմնական կազմ։ 2021 թվականի ապրիլի 28-ին ֆուտբոլիստն իր նորամուտն է նշել Լա Լիգայում «Վալյադոլիդի» դեմ խաղում՝ փոխարինման դուրս գալով 62-րդ րոպեին Ջոն Մորսիլոյի փոխարեն։ Հաշվի առնելով այն հանգամանքը, որ նույն օրը երեկոյան խաղադաշտ է դուրս եկել ֆուտբոլիստի ավագ եղբայրը՝ Ինյակին, խաղացողները 1986 թվականից ի վեր առաջին եղբայրներն են դարձել Պաչայից և Խուլիո Սալինասից հետո, ովքեր միասին խաղադաշտ էին դուրս եկել «Աթլետիկի» համար։

## Հավաքականի կարիերա
Խաղացել է Իսպանիայի մինչև 18 տարեկանների հավաքականում։

2022 թվականի սեպտեմբերի 16-ին Ուիլյամսին Իսպանիայի հավաքականի գլխավոր մարզիչ Լուիս Էնրիկեն առաջին անգամ հրավիրել է նրան մասնակցելու ՈւԵՖԱ-ի Ազգերի լիգայի 2022/23 մրցաշրջանի Շվեյցարիայի և Պորտուգալիայի դեմ խաղերին։ Սեպտեմբերի 24-ին նա իր նորամուտը նշել է Իսպանիայի հավաքականի կազմում Շվեյցարիայի դեմ խաղում՝ փոխարինելով Պաբլո Սարաբիային։

Նոյեմբերի 11-ին նա ընդգրկվել է Իսպանիայի հավաքականի պաշտոնական հայտացուցակում՝ Քաթարում կայանալիք ԱԱ-2022-ի հանդիպումներին մասնակցելու համար։ Նոյեմբերի 17-ին նա իր առաջին գոլը խփել է ազգային հավաքականի կազմում Հորդանանի հավաքականի դեմ ընկերական խաղում։

Հունիսի 7-ին նա ընդգրկվել է Իսպանիայի հավաքականի պաշտոնական հայտում՝ մասնակցելու Գերմանիայում կայանալիք ֆուտբոլի Եվրոպայի 2024 թվականի առաջնության հանդիպումներին։

## Ընտանիք
Ծնողները Լիբերիայից փախստականներ են։ Հայր Օսեյ Ուիլյամսը և մայրը՝ Մարիա Արտուերը, ծագումով գանացի են։ Սկզբում ժամանել է Բիլբաո, ապա տեղափոխվել Պամպլոնա, այնուհետև վերադարձել։ Ֆուտբոլիստի ավագ եղբայրը «Աթլետիկի» հարձակվող և Իսպանիայի հավաքականի նախկին խաղացող, իսկ այժմ Գանայի հավաքականի հարձակվող Ինյակի Ուիլյամսն է։

## Ձեռքբերումներ
### Ակումբային
**[[Աթլետիկ Բիլբաո|«Աթլետիկ Բիլբաո»]]**
* Իսպանիայի գավաթակիր․ 2023/24
### Անձնական
* Լավագույն խաղացողը Իսպանիայի գավաթի եզրափակչում․ 2023/24
* Լավագույն ասիստենտը Իսպանիայի գավաթում․ 2023/24

## Կատարողական վիճակագրություն
### Միջազգային վիճակագրություն

### Խաղերը հավաքականում
**Արդյունքում։ 3 Խաղ / 1 Գոլ; հաղթանակ, 0 ոչ-ոքի, 1 պարտություն։**

## Ծանոթագրություններ

 
Կատեգորիա:Աթլետիկ Բիլբաոյի ֆուտբոլիստներ
Կատեգորիա:Գանացի ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ֆուտբոլի կիսապաշտպաններ
Կատեգորիա:Ֆուտբոլի հարձակվողներ
Կատեգորիա:Բասկոնիայի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Օսասունայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Ֆուտբոլի Եվրոպայի չեմպիոններ